फैडरेशन वर्ल्ड कप
ओलंपिक में गोल्ड मेडल जीतना है लक्ष्य: अमनप्रीत
एलपीयूके स्टूडेंट अमनप्रीत ने इंटरनेशनल शूटिंग स्पोर्ट्स फैडरेशन की ओर से करवाए गए वर्ल्ड कप में सिल्वर मेडल जीता। हालांकि अमनप्रीत का कहना है कि उनका लक्ष्य ओलंपिक में गोल्ड मैडल हासिल करना है। यूनिवर्सिटी में एमए इंग्लिश कर रहे अमनप्रीत ने इंटरनेशनल शूटिंग स्पोर्ट्स फैडरेशन आईएसएसएफ वर्ल्ड कप के 50 मीटर पिस्टल इवैंट में हिस्सा लिया और जीत हासिल की। फिल्लौर से आकर एलपीयू में पढ़ाई कर रहे अमनप्रीत हर दिन 4 घंटे शूटिंग प्रैक्टिस करते हैं। एलपीयू के चांसलर अशोक मित्तल ने अमनप्रीत की इस उपलब्धि को सराहा। उन्होंने कहा कि अमनप्रीत जैसे खिलाड़ियों के कारण ही हमने कैंपस में शूटिंग रेंज का आगाज किया है। अमनप्रीत ने शूटिंग में 226.9 अंक हासिल किए और गोल्ड मैडल हासिल करने वाले राय ने 230.1 अंक बटोरे। क्वालीफिकेशन राउंड्स के दौरान 10.8, 10.3, 10.4, 10.3 अंक हासिल कर गोल्ड मैडल की ओर अपना कदम बढ़ा ही दिया था। अमनप्रीत ने कहा, जब मैं जीता तो मैंने अवॉर्ड समारोह के दौरान उन सभी को याद किया जिन्होंने मुझे निशानेबाजी की ओर प्रेरित किया। अब मैं टोक्यो में होने जा रहे ओलंपिक 2020 में अपनी शूटिंग दक्षता को सिद्ध करना चाहता हूं और अपने देश के लिए सर्वोच्च मैडल जीतना ही अब मेरा लक्ष्य है। अमनप्रीत शूटिंग प्लेयर समरेश जंग को अपना रोल मॉडल मानते हैं।
kas_Deva awa_Deva hin_Deva